
PARLAMENTUL ROMÂNIEI

CAMERA DEPUTAŢILOR

	Comisia juridică,

de disciplină şi imunităţi

      
	
	Bucureşti, 21.03.2017 

Pl x-21/2014/2017


BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul asupra Legii privind unele măsuri de efectuare a reţinerilor din veniturile obţinute de persoanele fizice din contracte privind raporturi de muncă, în baza unor titluri executorii, trimisă spre reexaminare în fond Comisiei juridice, de disciplină şi imunităţi, cu adresa nr.Pl - x 21/2014/2017, ca urmare a deciziei Curţii Constituţionale nr. 710 din 29 noiembrie 2016, publicată în Monitorul Oficial al României, Partea I, nr. 1014 din 16 decembrie 2016. 
                  În raport de obiectul şi conţinutul său, iniţiativa legislativă face parte din categoria legilor ordinare. 

	PREŞEDINTE,

Eugen NICOLICEA               

PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	                 Bucureşti, 21.03.2017 

          Pl-x 21/2014/2017


     RAPORT 
asupra Legii privind unele măsuri de efectuare a reţinerilor din veniturile obţinute de persoanele fizice din contracte privind raporturi de muncă, în baza unor titluri executorii, trimisă spre reexaminare ca urmare a deciziei Curţii Constituţionale nr.710 din 29 noiembrie 2016, publicată în Monitorul Oficial al României, Partea I, nr. 1014 din 16 decembrie 2016
În temeiul dispoziţiilor art. 134 alin.(1) din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată cu Legea privind unele măsuri de efectuare a reţinerilor din veniturile obţinute de persoanele fizice din contracte privind raporturi de muncă, în baza unor titluri executorii, trimisă spre reexaminare, în fond, ca urmare a deciziei Curţii Constituţionale nr. 710 din 29 noiembrie 2016, publicată în Monitorul Oficial al României, Partea I, nr. 1014 din           16 decembrie 2016, transmisă cu adresa nr.Pl - x 21/2014/2017. 

Senatul în calitate de primă Cameră sesizată a respins legea în şedinţa din             13 februarie 2017.
Potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat negativ iniţiativa legislativă prin avizul nr. 1092 din 7 octombrie 2014.

Guvernul, prin punctul de vedere transmis cu adresa nr. 290/DPSG din                  14 februarie 2014 precizează că nu susţine adoptarea iniţiativei legislative.

Comisia pentru muncă şi protecţie socială a avizat negativ propunerea legislativă în şedinţa din 25 februarie 2014.

Propunerea legislativă are ca obiect de reglementare stabilirea unor măsuri de efectuare a reţinerilor din veniturile obţinute de persoanele fizice din contracte privind raporturi de muncă, în baza unor titluri executorii.
În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice au reexaminat această iniţiativă legislativă în şedinţa din 21 martie 2017. La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. La şedinţă au participat din partea Ministerului Justiţiei domnul Decebal Ghinoiu şi domnul George Miclăuş.
Curtea Constituţională a admis obiecţia de neconstituţionalitate formulată de Guvernul României şi a constatat prin Decizia nr. 710 din 29 noiembrie 2016, publicată în Monitorul Oficial al României, Partea I, nr. 1014 din 16 decembrie 2016 că Legea privind unele măsuri de efectuare a reţinerilor din veniturile obţinute de persoanele fizice din contracte privind raporturi de muncă, în baza unor titluri executorii este neconstituţională în ansamblul său.

Membrii Comisiei juridice, de disciplină şi imunităţi au hotărât, cu unanimitate de voturi respingerea Legii privind unele măsuri de efectuare a reţinerilor din veniturile obţinute de persoanele fizice din contracte privind raporturi de muncă, în baza unor titluri executorii.

În raport cu obiectul şi conţinutul său, legea face parte din categoria legilor ordinare. 

             PREŞEDINTE,                                         SECRETAR,                                                                                                 

                  Eugen NICOLICEA                            Costel Neculai DUNAVA 

	Consilier parlamentar,

Roxana David

